Huller i tænderne gør ondt fordi tandnerven bliver generet af bakterier, som er nået tandnerven via hullerne i dine tænder. Hullerne skyldes, at tandens emalje og tandbenet nedbrydes af syre. Denne syre opstår ved, at bakterier i tandbelægninger (plak og biofilm) nedbryder sukkerstoffer i din mund. Derved får bakterierne adgang til tandnerven, hvor der kan opstå smerte. Oplever du ondt i tænderne, skal du derfor booke en tid til et tandeftersyn, så vi kan hjælpe dig af med smerterne i dine tænder.